મેં કહ્યું કે ‘ભાઈ, મારા ઘરે અત્યારે કુલ 100 રૂપિયા પડ્યા છે. મને સુખ થશે તો એમાંથી થશે. તમારા આ પારકા પૈસાથી મને સુખ નહીં થાય. આના પહેલાં પણ મને એક વખત સોનાની ચેઈન મળી હતી, પણ એનો કોઈ માલિક ન મળ્યો એટલે મેં એ રસ્તામાં ફેંકી દીધી હતી. હું એ ઘરમાં નથી લઈ ગયો. કારણ કે પ્રમુખસ્વામી મહારાજ પાસેથી હું શીખ્યો છું કે નીતિમાં સુખ છે, એ પારકા સોનામાં નથી. મેં પહેલાં ખૂબ દુઃખ ભોગવ્યાં છે, પણ પ્રમુખસ્વામી મહારાજનો સત્સંગ થયો છે ત્યારથી સુખી થયો છું. હવે ખોટું પારકું ધન ઘરમાં લઈને દુઃખી નથી થવું. બીજાનું ધન બીજાના કામનું, મારે શું કામનું ? મને તો જાત-મહેનત અને સત્સંગમાં જે મજા છે એ બીજે ક્યાંય નથી દેખાતી.’